《赠三山太守唐侯廷贵》
明代·黄仲昭

闽江缥缈漾晴波，争似君侯惠泽多。玉雪襟怀涵霁月，冰霜崖谷转阳和。

闾阎不识催租吏，田野时闻击壤歌。圣代循良应有传，姓名指日入编摩。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。